  Z A P I S N I K

42. sjednice Vijeća Mjesnog odbora Petruševec, 
održane 30. listopada 2024., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
5. Luka Bojev
Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 41. sjednice Vijeća Mjesnog odbora Petruševec. 
S obzirom da nema dodatnih primjedbi, Vijeće jednoglasno verificira zapisnik s 41. sjednice.  
Na prijedlog predsjednika i provedenog glasovanja Vijeće jednoglasno utvrđuje

D N E V N I     R  E D

1. Korištenje prostora MO Petruševec – ZSSR “Sport za sve”
1. Aktualna komunalna problematika.
1. Razno: izvješća, pitanja i  prijedlozi.


Ad 1.) Korištenje prostora MO Petruševec – ZSSR „Sport za sve“.

	Predsjednik Vijeća, Kristijan Rašić naglašava vijećnicima da su dobili novi zahtjev od Zagrebačkog saveza sportske rekreacije ZSSR „Sport za sve“ za povremeno korištenje prostora. Napominje da su navedeni termini provjereni i dani na raspolaganje korisnicima.
Otvara raspravu.
Nakon kratke rasprave Vijeće jednoglasno donosi 

Z A K L J U Č A K
o povremenom korištenju prostora MS Petruševec

                 Vijeće Mjesnog odbora Petruševec suglasno je s produljenjem prostora MS Petruševec te:
- donosi zaključak o korištenja prostora MS Petruševec Zagrebačkom savezu sportske rekreacije ZSSR „Sport za sve“, kojeg zastupa Josip Tus, i to u terminu utorkom od 18.00 do 19.00 sati i  petkom od 17,00 – 18,00 sati.
Ad 2.) Aktualna komunalna problematika.

Vijećnik Luka Bojev napominje da treba poslati požurnicu vezanu za postavu uspornika prometa.
Predsjednik napominje da će napraviti u što je moguće kraćem roku.
Predsjednik Vijeća Kristijan Rašić napominje da treba poslati zaključak za projektiranje izgradnje cjelokupnog dječjeg, polivalentnog igrališta (vježbališta – sukladno projektnom zadatku). 
U kratkim crtama obrazlaže vijećnicima te Vijeće nakon rasprave jednoglasno donosi sljedeći  

Z a k l j u č a k
o izradi projektne dokumentacije za uređenje i izgradnju dječjeg i sportskog igrališta, vježbališta te uređenje okoliša i šetnice – Radnička cesta k.č 2569/3, 4211/5, 4211/2 i 3199/1 k.o. Žitnjak

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da kroz Plan malih komunalnih akcija za 2025. pokrene: 

· izradu projektne dokumentacije za uređenje dječjeg i sportskog igrališta, izgradnju vježbališta (sukladno već poslanom projektnom zadatku od strane Mjesnog odbora Petruševec), hortikulturno uređenje površine 3000 m2 te uređenje i izgradnju šetnice na k.č. 2569/3, 4211/5, 4211/2 i 3199/1 k.o. Žitnjak;
· izradu projekta planirati na način da je realizacija moguća po fazama koja bi se mogla organizirati u nekoliko narednih godina;
· projektni zadatak Mjesnog odbora u prilogu;
· ovaj zaključak dostavlja se Vijeću Gradske četvrti na postupanje.

	Predsjednik Vijeća, Kristijan Rašić ukazuje na problem usporivača prometa u I. Petruševcu kod crkve Sv. Vida. Napominje da treba zatražiti uspornik prometa – uzdignutu plohu s iscrtanim pješačkim prijelazom.
Otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k
o postavi uspornika prometa – uzdignuta ploha s iscrtanim pješačkim
[bookmark: _GoBack] prijelazom kod crkve Sv. Vida u I. Petruševcu 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· postave uspornika prometa – uzdignuta ploha s iscrtanim pješačkim prijelazom kod crkve Sv. Vida u ulici I. Petruševec;
· izvod iz geoportala u prilogu;
· ovaj zaključak dostavlja se Vijeću Gradske četvrti na postupanje.

Ad 3.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Također napominje da je dječje igralište u ulici I. Petruševec V. odvojak u realizaciji odnosno izgradnji sukladno projektu. 
Po pitanju smeća kod vodocrpilišta u I. Petruševcu bb napominje da su na teren izašli komunalni redar i državni inspektorat te da se isto mora sanirati u roku od mjesec dana.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.


Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/24-003/2175
URBROJ: 251-13-11-11/006-24-3
Zagreb, 30. listopada 2024.

Predsjednik
Vijeća Mjesnog odbora
Petruševec
_______________________
 Kristijan Rašić
